|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | **Nacrt prijedloga Odluke o visini poreznih stopa godišnjeg poreza na dohodak** |
| **Nositelj izrade nacrta akta (gradsko upravno tijelo koje je provelo savjetovanje)** | **Gradski ured za financije i javnu nabavu** |
| **Vrijeme trajanja savjetovanja** | **od 7. siječnja 2025. do 6. veljače 2025.** |
| **Metoda savjetovanja** | **Internetsko savjetovanje** |

|  |  |  |  |  |
| --- | --- | --- | --- | --- |
| Red. br. | Predstavnici  javnosti  (pojedinac, organizacija, institucija) | Članak na koji se odnosi  primjedba/ prijedlog | Tekst primjedbe/ prijedloga | Prihvaćanje/ neprihvaćanje primjedbe/  prijedloga sa obrazloženjem |
| 1. | Građanin | Načelni komentar | Previsoka niža porezna stopa od 23 % koja previše opterećuje aktivno radno stanovništvo. Grad je prljav, zapušten, prometno zakrčen i građani nemaju nikakve benefite od stanovanja u njemu, za razliku od malih gradića u okolici Zagreba gdje je kvaliteta života daleko bolja ( Samobor, Dugo Selo) a uz manje porezno opterećenje. Uz „kantograd“ Zagreb je sad postao i „stupićgrad“ što je dodatno unakazilo grad i onemogućilo prometovanje. U takvom gradu građani ne žele živjeti!  S druge strane, novac poreznih obveznika rasipa se na razne udruge i udrugice.  Zahtjev je smanjiti nižu poreznu stopu na 20 %. | Prijedlog se ne prihvaća.  U Prijedlogu zakona o izmjenama i dopunama Zakona o porezu na dohodak je jasno navedeno kako će ukupan učinak ove porezne reforme na proračune jedinica lokalne samouprave biti smanjenje prihoda s osnove poreza na dohodak za oko 223,9 milijuna eura. Više od pola navedenog iznosa se odnosi na smanjenje prihoda Proračuna Grada Zagreba, što znači da će gradski prihodi biti znatno manji nego da ovih izmjena nije bilo.  Grad Zagreb je, unatoč svim dosadašnjim reformama kojima se išlo na porezno rasterećenje plaća, a samim tim i na smanjenje njegovih prihoda, uspio zadržati na istoj razini cijene komunalnih usluga, javnog prijevoza, dječjih vrtića, domova za starije te za određene skupine građana neke od usluga omogućiti besplatnim za korištenje. Grad ulaže značajne napore kako bi zaštitio standard svojih građana, pogotovo sada u vremenu inflacije te je velika većina cijena usluga i dalje među najnižima u državi. Zadržavanje ovakve razine cijena javnih i komunalnih usluga ne bi bilo moguće u slučaju daljnjeg smanjenja poreznih stopa.  Isto tako, s obzirom na investicijske projekte koji su u tijeku i koji se tek planiraju realizirati, već preuzete obveze te obaveze prema 329 gradskih ustanova i drugih korisnika proračuna, u ovom trenutku Grad nije u mogućnosti još dodatno smanjiti porezne stope kako je predloženo. |